Ի դեպ՝ այս կամ այն մշակութային օջախ այցելելու ընտրությունը դպրոցականինն է: Նա ինքնուրույն է որոշելու՝ ծնողի կամ դասարանցիների և ուսուցիչների հետ թատրո՞ն գնալ, թանգարա՞ն, թե դասական երաժշտության համերգ ունկնդրել: Մշակույթի նախարարի խոսքով՝ սա կարող է մրցակցության առումով խթան դառնալ մշակութային հաստատությունների համար: «Խնդիր ենք դնում մշակութային հաստատությունների միջև որոշակի մրցակցություն սահմանելու: Այսինքն՝ աբոնեմենտային համակարգը պարտադիր բնույթ չի կրելու: Երեխան պետք է ազատորեն որոշում կայացնի, թե իրեն որ մշակութային միջոցառումն է ավելի հոգեհարազատ և այցելի հենց տվյալ հաստատությունը: